הספר 'פצע פתוח' חושף בפנינו פרק חשוב בהיסטוריה הכאובה של היהודים באתיופיה – תקופת הכיבוש האיטלקי – דרך סיפוריהם של זקני הקהילה שעברו בילדותם מאורעות של רדיפה ורצח. הספר חדור הזדהות ושליחות, ומטרתו לתרום נדבך נוסף לעיצוב הזיכרון והזהות של יהדות אתיופיה. בלשון המחברים: "דרך יצירת הזיכרון אנו מבנים זהות, יוצרים שייכות, ומחזקים מסורת וגאווה". באמצעות ספר זה, לא רק יוצאי אתיופיה ירחיבו את ידיעותיהם על פרק טרגי בעברם; הספר יעמיק גם את ההיכרות של החברה הישראלית הרחבה עם קבוצה בעלת עבר כה עשיר ומורכב. ד"ר ווביט וורקו מנגיסטו ודניאל בלטה עשו כאן עבודה מרשימה של תיעוד בעל-פה, ויצרו קשר אישי ועמוק עם המרואיינים שפתחו בפניהם את ליבם ושיתפו אותם, ואותנו, בזיכרונותיהם האישיים והקולקטיבים.
ההספר 'פצע פתוח' כשמו כן הוא – פצע פתוח בהיסטוריה של הקהילה אשר התרחש במהלך הכיבוש האיטלקי. ספר זה מספר את סיפורם הטרגי של יהודי אתיופיה בתקופת הכיבוש האיטלקי – סיפור שלא זכה להתייחסות הראויה לו הן בקהילה והן בחברה הישראלית. טוב עשו ד"ר ווביט וורקו מנגיסטו ודניאל בלטה בהחליטם להוציא לאור את גורלם הטרגי של יהודי אתיופיה. אני מאמינה שספר זה יתפוס מקום חשוב בהיסטוריה של עם ישראל כולו.
"'פצע פתוח', ספרם של ד"ר ווביט וורקו מנגיסטו ודניאל בלטה, חושף כאב עז שחשוב לכל ישראלי להכיר.